title: 2008/215/EK: A Tanács határozata ( 2008. február 18. ) az Európai Fejlesztési Alap bizottsága eljárási szabályzatának elfogadásáról

text:
               19.3.2008

               HU

               Az Európai Unió Hivatalos Lapja

               L 78/35

      A TANÁCS HATÁROZATA

   (2008. február 18.)
   az Európai Fejlesztési Alap bizottsága eljárási szabályzatának elfogadásáról
   (2008/215/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt és 2005. június 25-én Luxembourgban módosított partnerségi megállapodásra (1) („AKCS–EK partnerségi megállapodás”),
   tekintettel a tagállamok kormányainak a Tanács keretében ülésező képviselői közötti, az AKCS–EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra (2) („belső megállapodás”) és különösen annak 8. cikke (5) bekezdésére,
   tekintettel az AKCS–EK partnerségi megállapodás alapján létrehozott 10. Európai Fejlesztési Alap végrehajtásáról szóló, 2007. május 14-i 617/2007/EK tanácsi rendeletre (3) („10. EFA végrehajtási rendelet”),
   tekintettel az Európai Közösség és a tengerentúli országok és területek társulásáról szóló, 2001. november 27-i 2001/822/EK tanácsi határozatra (4) („tengerentúli társulási határozat”),
   tekintettel a Bizottság javaslatára,
   A KÖVETKEZŐKÉPPEN HATÁROZOTT:
   1. cikk
   Az Európai Fejlesztési Alap bizottságának a mellékletben meghatározott eljárási szabályzata elfogadásra kerül.
   2. cikk
   A belső megállapodás hatálybalépéséig az Európai Fejlesztési Alap bizottsága eljárási szabályzatát csak a 10. EDF végrehajtási rendelet II. és III. címében, a TOT vonatkozásában pedig a tengerentúli társulási határozat 20. és 24. cikkében említett programozási szükségletekre és az ezzel összefüggő döntéshozatali eljárásokra kell alkalmazni.
   3. cikk
   Ez a határozat az Európai Unió Hivatalos Lapjában történő kihirdetésének napján lép hatályba.

      Kelt Brüsszelben, 2008. február 18-án.

            a Tanács részéről

            az elnök

         D. RUPEL

      (1)  HL L 317., 2000.12.15., 3. o.

      (2)  HL L 247., 2006.9.9., 32. o.

      (3)  HL L 152., 2007.6.13., 1. o.

      (4)  HL L 314., 2001.11.30., 1. o. A 2007/249/EK határozattal (HL L 109., 2007.4.26., 33. o.) módosított határozat.

      MELLÉKLET
      AZ EURÓPAI FEJLESZTÉSI ALAP BIZOTTSÁGÁNAK ELJÁRÁSI SZABÁLYZATA
      1. cikk
      Összetétel
      Az Európai Fejlesztési Alap bizottsága („bizottság”) a tagállamok delegációiból („delegációk”) áll, elnöke pedig a Bizottság képviselője.
      A bizottság munkájában részt vesz az Európai Fejlesztési Bank egy képviselője.
      A Tanács Főtitkárságának egy képviselője megfigyelőként vesz részt az üléseken.
      2. cikk
      Előterjesztés a bizottságnak
      (1)   A 10. EFA végrehajtási rendeletben és – adott esetben – a tengerentúli társulási határozatban meghatározott esetekben, az ezekben megállapított eljárás szerint kell előterjesztést tenni. A tengerentúli társulási határozattal ráruházott feladatok vonatkozásában a bizottságot EFA–TOT-bizottságként említik.
      (2)   Az (1) bekezdésben említett előterjesztési eseteken túlmenően:

                  a)

                  a Bizottság minden ülésen a bizottság elé terjeszti a megelőző időszakban a 10. EFA végrehajtási rendelet 11. cikkének (2) bekezdése és 12. cikke alapján hozott határozatok jegyzékét;

                  b)

                  a bizottságot a lehető legkorábban tájékoztatni kell az éves cselekvési programok, különleges támogatási programok és különleges intézkedések végrehajtásának olyan késedelméről vagy nehézségeiről, amelyek jelentős járulékos kötelezettségvállalást vagy olyan lényegi változásokat eredményezhetnek, amelyek nagy valószínűséggel a 10. EFA végrehajtási rendelet rendelkezései alapján kötelező előterjesztéssel járhatnak.

            3. cikk
      Az ülés összehívása
      (1)   A bizottságot az elnöke hívja össze saját kezdeményezésére vagy egy tagállam kérésére.
      (2)   A bizottság összehívható más bizottságokkal történő együttes ülésre is a feladatköreikbe tartozó, közös érdeklődésre számot tartó kérdések megvitatása céljából.
      4. cikk
      Napirend
      (1)   A napirend tervezetét az elnök állítja össze, és a bizottság elé terjeszti.
      (2)   A napirendben a következőket kell megkülönböztetni:

                  a)

                  azon javasolt intézkedések, amelyekről a bizottságot vélemény adására kérik fel összhangban a 10. EFA végrehajtási rendelet 11. cikkének (3) bekezdésében foglalt irányítóbizottsági eljárásokkal;

                  b)

                  az elnök kezdeményezésére vagy a bizottság valamely tagjának írásbeli kérésére a 10. EFA végrehajtási rendelet 11. cikkének (4) és (5) bekezdése alapján a bizottság elé terjesztett egyéb kérdések.

            (3)   Bármely delegáció kérheti, hogy a bizottság valamely pontot tűzzön napirendre. Ezekre a pontokra vonatkozóan szóban is nyújtható tájékoztatás.
      (4)   A napirendnek tartalmaznia kell az előző ülés jegyzőkönyvének jóváhagyását is.
      5. cikk
      A bizottság tagjai részére megküldendő dokumentumok
      (1)   Az ülésre szóló meghívókat, a napirendtervezetet, a bizottság véleményét igénylő, javasolt intézkedések tervezetét és bármely más munkaanyagot az elnök küldi ki a titkárságon keresztül a bizottság tagjainak, a Közösség hivatalos nyelvein, főszabályként legkésőbb az ülés napját tizenöt munkanappal megelőzően.
      (2)   Sürgős esetekben és olyan intézkedések esetén, amelyeket haladéktalanul alkalmazni kell, az elnök a bizottság valamely tagjának kérésére vagy saját kezdeményezésére az (1) bekezdésben megállapított határidőt az ülést megelőző öt munkanapra lerövidítheti.
      (3)   Kivételképpen a rendkívüli sürgősség kellően megalapozott eseteiben (például súlyos gazdasági, társadalmi és politikai körülmények, a fogadó ország által elszenvedett természeti katasztrófák, humanitárius válság vagy egyéb hasonló jellegű, nagyon gyors cselekvést igénylő külső körülmények) az elnök a bizottság valamely tagjának kérésére vagy saját kezdeményezésére eltérhet az (1) és (2) bekezdésben megállapított határidőktől.
      (4)   A (2) és (3) bekezdés nem alkalmazandó a 10. EFA végrehajtási rendelet 4. és 5. cikkében említett stratégiai dokumentumokra és többéves indikatív programokra, valamint ezek félidős és záró felülvizsgálat eredményeként történő módosítására.
      (5)   Szóbeli eljárásban a bizottság elé terjesztett javaslatok esetén a delegációknak az ülés időpontja előtt legalább három munkanappal írásban értesíteniük kell a bizottság titkárságát:

                  a)

                  a 4. cikk (1) bekezdésében említettek szerinti azon napirendi pontokról, amelyekhez már elvi hozzájárulásukat tudják adni, és amelyeket „A” napirendi pontnak javasolnak (észrevételekkel vagy anélkül, további tájékoztatás kérésével vagy anélkül); és

                  b)

                  azon napirendi pontokról, amelyekről úgy vélik, hogy további megvitatást igényelnek, és ezért „B” napirendi pontként történő felvételüket javasolják.

            A delegációk ugyancsak írásban és azonos határidővel fogalmazzák meg észrevételeiket és a további tájékoztatás iránti kérelmüket.
      A Bizottság lehetőség szerint írásban még a bizottság ülését megelőzően további tájékoztatást nyújt, és válaszol minden észrevételre.
      6. cikk
      Stratégiai dokumentumok megküldése a Közös Parlamenti Közgyűlésnek
      A 10. EFA végrehajtási rendelet 4. cikkének (5) bekezdésével összhangban a bizottság titkársága a stratégiai dokumentumokat a bizottságban részt vevő delegációk részére történő megküldéssel egyidejűleg tájékoztatásul megküldi a Közös Parlamenti Közgyűlésnek is.
      7. cikk
      A bizottság véleménye
      (1)   Ha egy kérdést a bizottság elé terjesztenek véleménynyilvánítás céljából, azt a 10. EFA végrehajtási rendelet 11. cikke (3) bekezdésének, valamint a belső megállapodás 8. cikke (2) és (3) bekezdésének feltételei mellett és az ott meghatározott eljárással összhangban kell megvitatni.
      (2)   Szóbeli eljárás alkalmazásakor és az ülés során a tervezett intézkedés lényeges megváltoztatása vagy új ténybeli elemekkel történő kiegészítése esetén az elnök saját kezdeményezésére vagy valamely tagállam kérésére az ülés végére vagy egy későbbi ülésre halaszthatja a szavazást egy adott napirendi pontot illetően.
      (3)   Ha a (2) bekezdésben ismertetett helyzetben az elnök a delegáció(k) kérése ellenére nem halasztja el a szavazást, a delegáció(k) fenntartással élhet(nek), amelyet az ülés napját követő naptól számított három munkanapon belül lehet visszavonni. E határidő elteltével a bizottság véleményét mint véglegeset kell rögzíteni. A Bizottság értesíti a tagállamokat azon tagállamok végleges álláspontjáról, amelyek delegációja a bizottságnál fenntartással élt.
      (4)   Ha egy delegáció kéri, a szavazás egy kérdésről elhalasztható, amennyiben egy adott napirendi pont anyagait a tagoknak nem küldték meg az 5. cikk (1) és (2) bekezdésében meghatározott időn belül. Ebben az esetben az elnök dönthet úgy, hogy legfeljebb a következő ülés végéig meghosszabbítja a konzultációra rendelkezésre álló időt. Szükség esetén az ezen eljárási szabályzat 11. cikkében megállapított írásbeli eljárás alkalmazható.
      Mindazonáltal az elnök javaslatára vagy valamely bizottsági tag kérésére, a bizottság egyszerű többséggel határozhat úgy, hogy az ügy sürgőssége miatt a kérdéses pontot napirenden tartja.
      (5)   Az éves cselekvési program megvizsgálásával összefüggésben bármely delegáció kérheti egy projektnek vagy programnak az éves cselekvési programból való visszavonását. Ha ezt a kérést – a belső megállapodás 8. cikkének (2) bekezdésével összefüggésben, a 9. cikk (3) bekezdése szerint – a delegációk blokkoló kisebbsége támogatja, a Bizottság a 10. EFA végrehajtási rendelet 11. cikkének (3) bekezdésében meghatározott irányítóbizottsági eljárásoknak megfelelően az adott projekt vagy program nélkül fogadja el az éves cselekvési programot. Amennyiben a Bizottság a bizottság delegációinak álláspontjával összhangban nem kívánja folytatni a visszavont projektet vagy programot, az az éves cselekvési programon kívül, finanszírozási javaslatként újra benyújtható a bizottságnak, és ezt követően azt a Bizottság fogadja el a 10. EFA végrehajtási rendelet 11. cikkének (3) bekezdésében meghatározott irányítóbizottsági eljárásoknak megfelelően.
      8. cikk
      Véleménycsere
      (1)   A 10. EFA végrehajtási rendelet 11. cikkének (4) bekezdésével összhangban a bizottság véleménycserét tart az éves működési felülvizsgálatok és a 10. EFA végrehajtási rendelet 14. cikkének (3) bekezdésében említett éves jelentés általános következtetéseiről. Az egyes delegációk szintén véleménycserét kérhetnek a 10. EFA végrehajtási rendelet 15. cikkének (2) bekezdésében említett értékelésekről.
      Bármely delegáció bármikor felkérheti a Bizottságot, hogy nyújtson tájékoztatást a bizottságnak, és tartson véleménycserét a 10. EFA végrehajtási rendelet 11. cikkének (2) bekezdésben ismertetett feladatokhoz kapcsolódó kérdésekről.
      (2)   A szóban forgó véleménycsere nyomán a delegációk ajánlásokat fogalmazhatnak meg, amelyeket a Bizottság figyelembe vesz. A bizottság jegyzőkönyvének tükröznie kell az egyes felszólalásokat. A delegációk – a belső megállapodás 8. cikkének (2) bekezdésével összefüggésben, a 8. cikk (3) bekezdése szerinti – minősített többsége által támogatott felszólalás ajánlásként kerül rögzítésre.
      9. cikk
      Képviselet és a határozatképesség feltételei
      (1)   Minden delegáció egy bizottsági tagnak számít. Mindegyik tagállam határoz a delegációja összetételéről, és erről tájékoztatja az elnököt.
      (2)   Az elnök jóváhagyásával a delegációkat nem kormányzati szakértők is kísérhetik, az érintett tagállam költségére. Az elnök általi jóváhagyás alapjául a bizottság titkárságának megküldött előzetes írásbeli tájékoztatás szolgál, amelyben a delegáció jelzi, hogy egy adott napirendi pontra vonatkozóan szakértői támogatást vesz igénybe. Ha az elnök a szóban forgó ülés kezdete előtt nem kifogásolja a szakértő részvételét, azt úgy kell tekinteni, mint az engedély megadását.
      (3)   Egy delegáció szükség esetén legfeljebb egy másik tagállamot képviselhet. A bizottság elnökét legkésőbb az ülés kezdete előtt a képviselt delegáció írásban értesíti.
      (4)   A bizottság tanácskozásai érvényességéhez a határozatképesség olyan feltételei szükségesek, amelyek a 10. EFA végrehajtási rendelet 11. cikke (3) bekezdésének megfelelően a minősített többségi vélemény kialakítását lehetővé teszik.
      10. cikk
      Harmadik felek jelenléte
      (1)   Az elnök valamely delegáció kérésére vagy saját kezdeményezésére dönthet egyes kérdésekben szakértők meghallgatásáról.
      (2)   E szakértők és a 9. cikk (2) bekezdésében említettek nem lehetnek jelen a bizottsági szavazáson, és abban nem vehetnek részt.
      11. cikk
      Írásbeli eljárás
      (1)   Ha a javasolt intézkedésekre írásbeli eljárás vonatkozik, a delegációknak a javaslat megküldésétől számítva tizenöt munkanap áll rendelkezésükre, hogy kialakítsák álláspontjukat. Ha egy bizottsági delegáció a levélben megadott határidőn belül nem jelzi ellenzését vagy tartózkodási szándékát, azt úgy kell tekinteni, hogy a javaslathoz hallgatólagosan hozzájárult.
      Sürgős vagy rendkívül sürgős esetekben az 5. cikk (2) és (3) bekezdésében megállapított határidőket kell alkalmazni. A Bizottságnak írásban megfelelően meg kell indokolnia a sürgősség vagy a rendkívüli sürgősség esetét. Rendkívül sürgős esetekben a delegációk egyetértése csak az erről szóló kifejezett értesítés esetén állapítható meg. Ha 48 órán belül nem kerül sor értesítésre, azt tartózkodásnak kell tekinteni.
      (2)   Ha azonban valamely bizottsági tag kéri, hogy az intézkedéstervezeteket egy bizottsági ülésen tekintsék át, az írásbeli eljárás ezzel befejeződik, és a javasolt intézkedéseket a bizottság következő ülésére kell áttenni.
      (3)   A Bizottság írásban tájékoztatja a bizottság tagjait az írásbeli eljárás eredményéről, amint elfogadták a kérdéses határozatot.
      12. cikk
      Titkársági támogatás
      A titkársági szolgálatot a bizottság részére a Bizottság biztosítja.
      13. cikk
      Az ülések jegyzőkönyvei és az ülésekről készült összefoglaló jelentés
      Minden ülés jegyzőkönyve az elnök felügyelete mellett készül, és annak tartalmaznia kell a javasolt intézkedésekről kifejtett véleményeket, valamint az ülés során kifejezett álláspontokat is. A jegyzőkönyvet tizenöt napon belül meg kell küldeni a bizottság tagjainak.
      A delegációk a jegyzőkönyvvel kapcsolatos esetleges észrevételeiket írásban küldik meg az elnöknek. Erről a bizottságot tájékoztatni kell; bármiféle véleménykülönbség esetén a javasolt módosítást a bizottság megvitatja. Ha továbbra is fennáll a véleménykülönbség, a javasolt módosítást mellékelni kell a jegyzőkönyvhöz.
      14. cikk
      Jelenléti ív
      (1)   Az elnök minden ülésen jelenléti ívet készít, amely megjelöli azon hatóságokat vagy szerveket, amelyekhez a résztvevők tartoznak. A jelenléti ívet az ülés során kiosztják a résztvevőknek.
      (2)   Minden ülés kezdetekor bármely olyan delegációnak, amelynek részvétele a bizottság munkájában egy adott napirendi pont tekintetében összeférhetetlenséget jelent, tájékoztatnia kell erről az elnököt. A delegációk azon tagjainak, akik nem tartoznak egy adott tagállami hatósághoz vagy szervezethez, alá kell írniuk egy nyilatkozatot, amely kimondja, hogy részvételük nem vet fel semmiféle összeférhetetlenséget.
      Ilyen összeférhetetlenség esetén az elnök kérésére az érintett tagnak vissza kell vonulnia, amíg a kérdéses napirendi pontokkal foglalkoznak.
      15. cikk
      Levelezés
      (1)   A bizottsággal kapcsolatos levelezést a Bizottságnak kell címezni, a bizottság titkárságának megjelölésével.
      (2)   A titkárság útján a delegációknak címzett levelezést a lehető leggyorsabb és legmegbízhatóbb elektronikus úton az érintett tagállam állandó képviselőjének is meg kell küldeni.
      (3)   Különleges körülmények kivételével, a Bizottság és a delegációk közötti levelezést a rendelkezésre álló számítógépes eszközökkel kell mindkét irányban lebonyolítani.
      16. cikk
      Átláthatóság
      (1)   Az EFA-bizottság dokumentumaihoz való nyilvános hozzáférést illetően ugyanazon elveket és feltételeket kell alkalmazni, mint a Bizottság esetében. Ha egy tagállamhoz ilyen kérés érkezik, annak az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (1) 5. cikkével összhangban kell eljárnia.
      (2)   A bizottság munkája valamennyi résztvevő számára bizalmas.
      17. cikk
      Működési költségek
      (1)   A Bizottság viseli a bizottság működési költségeit, beleértve tagállamonként egy résztvevő számára az utazási költségeket is.
      Ha az elkülönített pénzügyi előirányzat lehetővé teszi – és annak keretein belül – a Bizottság két olyan delegációtag utazási költségeit is fedezi, akik erre vonatkozóan kérelmet nyújtanak be.
      (2)   A Bizottság felhatalmazással rendelkezik a 8. cikk (1) bekezdésében említett szakértők szállás- és utazási költségeinek megtérítésére.
      (3)   A Bizottság a bizottság rendelkezésére bocsátja a munkájához szükséges helyiségeket és anyagi erőforrásokat.

         (1)  HL L 145., 2001.5.31., 43. o.


title: 2006/509/EK: A Tanács határozata ( 2006. július 11. ) a Régiók Bizottsága egy cseh póttagjának kinevezéséről

text:
               22.7.2006

               HU

               Az Európai Unió Hivatalos Lapja

               L 200/5

      A TANÁCS HATÁROZATA

   (2006. július 11.)
   a Régiók Bizottsága egy cseh póttagjának kinevezéséről
   (2006/509/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 263. cikkére,
   tekintettel a cseh kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága teljes jogú tagjainak és póttagjainak a 2006. január 26. és 2010. január 25. közötti időszakra történő kinevezéséről szóló 2006/116/EK határozatot (1).

               (2)

               Ivan KOSATÍK lemondását követően a Régiók Bizottsága egy póttagjának helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A Tanács a Régiók Bizottsága póttagjának a hivatali idő hátralévő részére, azaz 2010. január 25-ig Pavel HORÁK-ot, az olomouci körzet elnökhelyettesét nevezi ki Ivan KOSATÍK helyére.
   2. cikk
   Ez a határozat az elfogadásának napján lép hatályba.

      Kelt Brüsszelben, 2006. július 11-én.

            a Tanács részéről

            az elnök

         E. HEINÄLUOMA

      (1)  HL L 56., 2006.2.25., 75. o.


title: A Tanács 2005/821/KKBP határozata (2005. november 21.) az Európai Védelmi Ügynökség általános költségvetésére vonatkozó pénzügyi rendelkezésekről szóló 2004/658/KKBP határozat módosításáról

text:
               24.11.2005

               HU

               Az Európai Unió Hivatalos Lapja

               L 305/43

      A TANÁCS 2005/821/KKBP HATÁROZATA

   (2005. november 21.)
   az Európai Védelmi Ügynökség általános költségvetésére vonatkozó pénzügyi rendelkezésekről szóló 2004/658/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Védelmi Ügynökség létrehozásáról szóló, 2004. július 12-i 2004/551/KKBP tanácsi együttes fellépésre (1) és különösen annak 18. cikke (1) bekezdésére,
   mivel:

               (1)

               A Tanács 2004. szeptember 13-án elfogadta az Európai Védelmi Ügynökség általános költségvetésére vonatkozó pénzügyi rendelkezésekről szóló 2004/658/KKBP határozatot (2).

               (2)

               Az Európai Védelmi Ügynökség irányítóbizottsága 2005. május 23-án javasolta a Tanácsnak, hogy egy évről két évre hosszabbítsa meg azon időszakot, amelyen belül az irányítóbizottság felülvizsgálja, és szükség esetén módosítja e pénzügyi rendelkezéseket.

               (3)

               A 2004/658/KKBP határozatot ennek megfelelően módosítani kell,

         A KÖVETKEZŐKÉPPEN HATÁROZOTT:
   1. cikk
   A 2004/658/KKBP határozat 1. cikkének második mondata helyébe a következő szöveg lép:
   „Az irányítóbizottság 2006. december 31. előtt szükség esetén felülvizsgálja vagy módosítja e pénzügyi rendelkezéseket.”
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. november 21-én.

            a Tanács részéről

            az elnök

         J. STRAW

      (1)  HL L 245., 2004.7.17., 17. o.

      (2)  HL L 300., 2004.9.25., 52. o.


title: 2009/711/EK: A Tanács határozata ( 2009. szeptember 14. ) a Régiók Bizottsága egy holland tagjának kinevezéséről

text:
               19.9.2009

               HU

               Az Európai Unió Hivatalos Lapja

               L 247/12

      A TANÁCS HATÁROZATA

   (2009. szeptember 14.)
   a Régiók Bizottsága egy holland tagjának kinevezéséről
   (2009/711/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a holland kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Johanna MAIJ-WEGGEN lemondását követően a Régiók Bizottsága egy tagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2010. január 25-ig, a Régiók Bizottsága tagjává nevezi ki:
   Karla M. H. PEIJS-t, Commissaris van de Koningin van de provincie Zeeland.
   2. cikk
   Ez a határozat az elfogadásának napján lép hatályba.

      Kelt Brüsszelben, 2009. szeptember 14-én.

            a Tanács részéről

            az elnök

         C. MALMSTRÖM

      (1)  HL L 56., 2006.2.25., 75. o.


title: A Tanács határozata (2003. szeptember 22.) az Európai Közösség és Ukrajna között a tudományos és műszaki együttműködésről szóló megállapodás megújításáról szóló megállapodás megkötéséről

text:
64                   HU                                 Az Európai Unió Hivatalos Lapja                                         11/48. kötet
32003D0737
2003.10.17.                                        AZ EURÓPAI UNIÓ HIVATALOS LAPJA                                                 L 267/24
                                                         A TANÁCS HATÁROZATA
                                                             (2003. szeptember 22.)
             az Európai Közösség és Ukrajna között a tudományos és műszaki együttműködésről szóló megállapodás
                                               megújításáról szóló megállapodás megkötéséről
                                                                   (2003/737/EK)
AZ EURÓPAI KÖZÖSSÉG TANÁCSA,                                                (5)    Az Európai Közösség és Ukrajna között a tudományos és
                                                                                műszaki együttműködésről szóló megállapodás megújítá-
tekintettel az Európai Közösséget létrehozó szerződésre és külö-                   sáról szóló megállapodást a Közösség részéről jóvá kell
nösen annak 170. cikke második albekezdésére, összefüggésben                       hagyni,
300. cikke (2) bekezdése első albekezdésének első mondatával és
(3) bekezdésének első albekezdésével,
                                                                            A KÖVETKEZŐKÉPPEN HATÁROZOTT:
tekintettel a Bizottság javaslatára;
tekintettel az Európai Parlament véleményére (1),                                                       1. cikk
                                                                            Az Európai Közösség és Ukrajna között a tudományos és műszaki
mivel:                                                                      együttműködésről szóló megállapodás további öt évre történő
                                                                            megújításáról szóló megállapodást a Közösség nevében a Tanács
(1)    2002. július 4-én Koppenhágában aláírták az Európai                  jóváhagyja.
       Közösség és Ukrajna között a tudományos és műszaki                   A megállapodás szövegét csatolták e határozathoz.
       együttműködésről szóló megállapodást.
(2)    A megállapodás 12. cikkének b) pontja úgy rendelkezik,                                           2. cikk
       hogy a megállapodást a 2002. december 31-éig tartó kez-
                                                                            A Tanács elnöke felhatalmazást kap, hogy kijelölje a
       deti időszakra kötik meg, és a Szerződő Felek közös meg-
                                                                            megállapodásnak a Közösséget jogilag kötelező aláírására jogosult
       állapodással további öt éves időszakokra megújíthatják.
                                                                            személy(eke)t.
(3)    Ukrajna külügyminisztériuma 2002. október 15-ei levelé-
       ben kérte az említett megállapodás további öt évre történő           Kelt Brüsszelben, 2003. szeptember 22-én.
       megújítását. A Szerződő Felek úgy ítélik meg, hogy a meg-
       állapodás mielőbbi megújítása kölcsönösen érdekükben áll.                                            a Tanács részéről
(4)    A megújított megállapodás tartalma megegyezik a lejárt                                                   az elnök
       megállapodás tartalmával.                                                                              F. FRATTINI
(1) Az Európai Parlament 2003. július 1-jei véleménye (a Hivatalos Lap-
     ban még nem tették közzé).


title: A Bizottság határozata (1999. március 17.) a 3286/94/EK tanácsi rendelet rendelkezései értelmében a brazil nem automatikus behozatali engedélyezési rendszerről és annak működéséről (az értesítés a C(1999) 607. számú dokumentummal történt)

text:
Fontos jogi nyilatkozat

|

31999D0234

Hivatalos Lap L 086 , 30/03/1999 o. 0022 - 0025

		A Bizottság határozata(1999. március 17.)a 3286/94/EK tanácsi rendelet rendelkezései értelmében a brazil nem automatikus behozatali engedélyezési rendszerről és annak működéséről(az értesítés a C(1999) 607. számú dokumentummal történt)(1999/234/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a 356/95/EK rendelettel [1] módosított, a nemzetközi kereskedelmi szabályok, különösen a Kereskedelmi Világszervezet égisze alatt kialakított kereskedelmi szabályok alapján a Közösséget megillető jogok gyakorlásának biztosítása érdekében a közös kereskedelmi politika területén követendő közösségi eljárások megállapításáról szóló [2], 1994. december 22-i 3286/94/EK tanácsi rendeletre és különösen annak 13. és 14. cikkére,a tanácsadó bizottsággal folytatott konzultációt követően,mivel:A. ELJÁRÁS(1) 1998. január 12-én a Bizottsághoz a 3286/94/EK tanácsi rendelet (továbbiakban: rendelet) 4. cikke értelmében panasz érkezett. A panaszt a Febeltex (Fédération belge du textile – Belga Textilszövetség) nyújtotta be.(2) A panaszos állítása szerint a brazil nem automatikus behozatali engedélyezés és különösen annak kötelező fizetési határidőkkel és kötelező minimálárak érvényesítésével történő végrehajtása a Kereskedelmi Világszervezetet létrehozó megállapodás (továbbiakban: WTO-megállapodás) több rendelkezésével és mellékletével összeegyeztethetetlen. Ennek alapján a panaszos felkérte a Bizottságot, hogy az tegye meg a szükséges intézkedéseket annak érdekében, hogy meggyőzze Brazíliát ezen intézkedések hatályon kívül helyezéséről.(3) A panasz elegendő meggyőző bizonyítékot tartalmazott ahhoz, hogy igazolja egy közösségi vizsgálati eljárásnak a rendelet 8. cikke értelmében történő kezdeményezését. Következésképpen az eljárást 1998. február 27-én [3] megindították.(4) A vizsgálati eljárás kezdeményezését követően a Bizottság mélyreható jogi és tényfeltáró vizsgálatot folytatott le a textiltermékekre alkalmazott brazil behozatali engedélyezési rendszer vonatkozásában. E vizsgálat megállapításai alapján a Bizottság az alábbi következtetésekre jutott.B. A KERESKEDELEM AKADÁLYOZTATÁSÁNAK FENNÁLLÁSA TEKINTETÉBEN TETT MEGÁLLAPÍTÁSOK(5) A vizsgálat megállapította, hogy a brazil rendszer a behozatali engedélyezési eljárásokról szóló WTO-megállapodás 3. cikkének (1) bekezdése szerinti engedélyezési rendszer, ezért eleget kell tennie e megállapodásnak, valamint a GATT 1994 által megállapított szabályoknak.(6) A nem automatikus behozatali engedélyezési rendszerre alkalmazandó brazil jogszabályok a következőket foglalják magukban:- Decreto 660 (létrehozta a Sistema Integrado de Comércio Exterior – t, továbbiakban : Siscomex) 1992. szeptember 25,- Portaria Interministerial 291 (a behozatali műveleteknek a Siscomex segítségével történő feldolgozásáról) (Pénzügyminisztérium/Ipari és Kereskedelmi Minisztérium) 1996. december 12,- Portaria Secex 21 (a behozatali műveletek – az árszabályozást is beleértve – Siscomex segítségével történő megvalósítása) 1996. december 12, valamint- a nem automatikus behozatali engedélyezés alá tartozó áruknak az 1997. december 17-i Comunicado Decex 37 által egységes szerkezetbe foglalt felsorolását tartalmazó Comunicados Decex.A brazil rendszer azonban igen könnyen változtatható: új termékeket is fel lehet venni arra a listára, amelynek vonatkozásában az Ipari, Kereskedelmi és Idegenforgalmi Minisztérium egyszerű határozatával nem automatikus behozatali engedélyt ír elő.(7) A brazil engedélyezési rendszer a Siscomex elnevezésű számítógépes eszköz segítségével működik. A Közösségből származó textiltermékek importjára vonatkozó behozatali engedélyek kiadása és a kötelező minimálárak, illetve a kötelező fizetési határidők között közvetlen kapcsolat áll fenn. Amennyiben valamely importnyilatkozat adatai nincsenek összhangban a brazil hatóságok által a Siscomexben előírt és az abban foglalt adatokkal, akkor a behozatali engedély iránti kérelem feldolgozása nem történik meg, és az importőrt felkérik arra, hogy forduljon az Ipari, Kereskedelmi és Idegenforgalmi Minisztérium (Decex) Külkereskedelmi Osztályának helyi irodájához.(8) A rendszert bevezető brazil jogszabályok semmilyen utalást nem tartalmaznak arra, hogy mely intézkedések végrehajtására szolgál ezen eljárás. A Bizottság szervezeti egységei megállapították a brazil behozatali engedélyezési rendszer ügyvitelében a kötelező fizetési határidőkre és behozatali minimálárakra vonatkozóan használt belső közigazgatási szabályok, illetve iránymutatások meglétét. E szabályokat nem tették közzé. Következésképpen a kormányok és a kereskedők nem ismerkedhetnek meg velük. Ezen kívül nincs lehetőség e nem hivatalos rendeletek elleni jogorvoslatra.(9) Amennyiben a Siscomex a fizetési határidőkre és a minimálárakra vonatkozó követelményeknek nem megfelelő behozatali engedélyre irányuló kérelmeket nem dolgozza fel, az importőr kérelmének vonatkozásában semmilyen hivatalos határozat nem születik. A kérelem határozatlan időre függőben marad.(10) A brazil rendszer nem szolgálja semmilyen, a GATT-tal összhangban lévő intézkedés végrehajtását, egyedüli feladata a behozatali eljárások kereskedelempolitikai eszközként történő alkalmazása és igazgatása a Brazíliába irányuló textiltermékek behozatalának korlátozása céljából. A vizsgálat azt is kimutatta, hogy e rendszer lehetővé teszi a brazil hatóságok számára, hogy a saját megítélésük szerint és önkényes módon döntsenek nem hivatalos és nyilvánosságra nem hozott indokok alapján a behozatali engedélyek kiadásának megtagadásáról. Az engedélyek kibocsátásának feltételeként kötelező fizetései határidők és minimálárak érvényesítésével Brazília jelentősen korlátozta egyes, a Közösségből származó textiltermékek behozatalát, és a közösségi termelőket számos lehetséges üzletféltől fosztotta meg.(11) Brazília a vonatkozó jogszabályok egy részét még mindig nem jelentette be (Comunicado Decex 37, 1997. december 17); a többi jogszabályt is csak több mint egy éves késedelemmel jelentették be, és akkor is csak azt követően, hogy a Bizottság a rendelet értelmében e vizsgálatot kezdeményezte, ezenkívül e bejelentésből néhány alapvető információ kimaradt (például: az engedélyezési eljárások hatálya alá tartozó termékek jegyzéke).(12) Ilyen körülmények között a Bizottság úgy ítéli meg, hogy a panaszos állításai megalapozottak, valamint hogy a brazil gyakorlat a rendelet 2. cikkének (1) bekezdése értelmében akadályozza a kereskedelmet, mivel ellentmond a következő rendelkezéseknek:- a GATT X. cikkének (1) bekezdése és XI. cikkének (1) bekezdése,- a behozatali engedélyezési eljárásokról szóló WTO-megállapodás 1. cikkének (3) bekezdése, 3. cikkének (2) bekezdése, 3. cikke (5) bekezdésének f) pontja, valamint 5. cikke.(13) Ennek ellenére a Bizottság úgy ítéli meg, hogy a fenti jogalapokra történő hivatkozás nem zárja ki a WTO-megállapodás és a mellékletként hozzácsatolt megállapodások olyan más vonatkozó rendelkezéseinek alkalmazását, amelyek a WTO előtt használt eljárásokban alkalmazhatóak lehetnének.C. A KERESKEDELEMRE KEDVEZŐTLEN HATÁSOKRA VONATKOZÓ MEGÁLLAPÍTÁSOK(14) A Bizottság vizsgálata rávilágított a közösségi termelők által exportált, komoly versenyképességgel rendelkező termékek számára a brazil piacban rejlő hatalmas lehetőségekre. A megkérdőjelezett gyakorlat kereskedelemre nézve kedvezőtlen hatásaira vonatkozó fő megállapítások azt jelzik, hogy a brazil nem automatikus behozatali engedélyezési rendszer jelentős korlátokat támaszt több közösségi textiltermék brazil piacra történő bejutásában.(15) A vizsgálat a Kombinált Nómenklatúra 50-63. árucsoportja alá tartozó termékekre terjedt ki, és megállapította, hogy a brazil rendszer hatása az egyes termékcsoportok vonatkozásában változó. Általában véve elmondható, hogy a brazil piacban rejlő hatalmas lehetőségek ellenére a Brazíliába irányuló közösségi textilkivitelben 1996–1997-ben nem történt jelentős változás, különösen ha összehasonlítjuk a többi hasonló dél-amerikai piacon tapasztaltakkal.(16) A nem automatikus behozatali engedélyezési rendszer bevezetése, és annak kötelező fizetési határidők és meghatározott minimálár érvényesítésével történő megvalósítása nevezetesen már 1997-ben (és néhány esetben 1996-ban) csökkenést eredményezett az Európai Unióból származó egyes textiltermékek Brazíliába irányuló kivitelében, mint például a matrachuzat (KN-kód: 55162310; 52104900), a szövött keskenyáru (KN-kód: 58063210), az ágynemű (és kapcsolódó termékek) (KN-kód: 63023290), a kötött függönyanyag szintetikus szálból (KN-kód: 60024311), a szabadidős ruházat műszálból (pl. lyocell, elasztán) (KN-kód: 55161300).(17) A megkérdőjelezett brazil gyakorlat egyes textiltermékek esetében jelentős veszteségeket okozott a közösségi exportőrök versenyképessége tekintetében a brazil piacon. A versenyképesség elvesztése különösen drasztikus volt az olyan szektorokban, mint például a matrachuzat, a függönyanyag vagy a szövött keskenyáru, amelyekre minimális behozatali árak vonatkoznak.(18) A vitatott intézkedések bevezetése sok esetben jelentős veszteséget eredményezett a brazil ügyfelek számában és fontosságában, illetve a beérkezett és visszaigazolt megrendelések számában és fontosságában.(19) A minimálárakra vonatkozó követelmény a Brazíliába bevihető termékpalettában is jelentős szűkülést eredményezett. Másként megfogalmazva: azon termékek, amelyek exportára a kötelező minimálárral összevetve túl alacsony, nem exportálhatóak, mivel a magasabb áron nem lennének versenyképesek. Eléggé jellemzően ez gyakran az olyan alacsony árú termékekkel kapcsolatosan áll fenn, amelyek esetében erős a belföldi verseny. Ennek megfelelően a brazil importőr a brazil terméket vásárolja meg, amelyek a kötelező minimálárak hiányában drágábbak lennének a megfelelő közösségi textiltermékeknél.(20) A közösségi textiltermék-gyártókra/exportőrökre gyakorolt másik hátrányos kereskedelmi hatás, hogy változtatniuk kell a műszaki előíráson vagy a termék összetételén. Erre a változtatásra azért van szükség, hogy az előírt minimálárnak megfeleljenek. Néhány esetben a termék műszaki előírásának megváltoztatása az egyetlen mód arra, hogy olyan terméket állítsanak elő, amely ára megfelel az előírt minimumnak, és egyúttal gazdaságos is. E tekintetben a Bizottság szervezeti egysége számára példákat hoztak fel, például a matrachuzat esetében a termékben lévő pamut, rayon, poliészter stb. százalékos arányát módosítani kellett, pl. új nyersanyag felhasználásával (mint pl. a rayon) vagy olyan új nyersanyag felhasználásával, amely eltérő négyzetméterenkénti súlyt eredményez (pl. polipropilén).(21) A brazil nem automatikus behozatali engedélyezési rendszernek kereskedelempolitikai eszközként a kereskedelmi forgalom ellenőrzésére történő felhasználása néhány textilágazatban a piaci feltételek teljes megváltozását eredményezte, ami néhány esetben a brazil piacnak a közösségi textilexportőrök felé történő szinte teljes lezárulásához vezetett. Például a brazil hatóságok által az 55162310 KN-kód alá tartozó Jacquard-szövet matrachuzat behozatalára kivetett 20 USD/kg minimálár több mint a kétszerese e termék normál eladási árának (azaz 8-11 USD/kg). Ez az áremelés e lakástextília közösségi exportőrei számára versenyképesség tekintetében jelentős veszteséget okozott a brazil piacon.(22) Ezért a Bizottság azt a következtetést vonta le, hogy a fent említett hatások valóban megvalósítják a rendelet 2. cikkének (4) bekezdése szerinti kereskedelemre gyakorolt hátrányos hatást.D. A KÖZÖSSÉG ÉRDEKE(23) Az elmúlt néhány évben az európai exportőrök és termelők három panaszt nyújtottak be a különböző termékek (acéllemez, textiláruk és szorbit) közösségi kivitelére nézve hátrányos kihatással bíró brazil gyakorlat ellen. Ezen intézkedések láthatóan bizonyos érzékeny ágazatokra irányulnak, nem átlátható módon, és igen rugalmas döntéshozatali folyamattal. Emiatt a Közösség számára kiemelkedő fontosságú, hogy a brazil rendszer vonatkozásában minden részletre kiterjedő módon járjon el.(24) Ezen túl kiemelkedő fontosságú a Közösség számára, hogy a WTO-partnerek teljes mértékben eleget tegyenek azon kötelezettségeiknek, amelyek mellett a Közösség is elkötelezte magát. Egy többoldalú kereskedelmi rendszer jó működéséhez alapvető fontosságú valamennyi, a WTO-val összeférhetetlen gyakorlat következetes kezelése.(25) A Febeltex eset tekintetében, figyelembe véve a textiliparnak – mint egésznek – a Közösség számára való fontosságát, és tekintve, hogy biztosítani kell a közösségi textiltermékek harmadik országok piacára történő bejutását, a Közösségnek a behozatali engedélyezési eljárásokról szóló megállapodás, a GATT 1994, valamint a vitarendezéséről szóló WTO egyetértési megállapodás vonatkozó rendelkezéseinek értelmében azonnal meg kell kérdőjeleznie a brazil nem automatikus engedélyezési rendszert.E. KÖVETKEZTETÉSEK ÉS SZÜKSÉGES INTÉZKEDÉSEK(26) Az ügy megvitatása és a békés megoldás elérése céljából tárgyalások folytak és levélváltás történt az illetékes brazil hatóságokkal, azonban a brazil hatóságok nem tettek javaslatot a megoldásra.(27) Ilyen körülmények között úgy tűnik, hogy a Közösség érdekeinek védelmében meg kell indítani a WTO vitarendezési eljárást,A KÖVETKEZŐKÉPPEN HATÁROZOTT:1. cikk(1) A brazil nem automatikus engedélyezési rendszer, a kötelező minimálár és a kötelező fizetési határidő nincsenek összhangban az országnak a Kereskedelmi Világszervezetet létrehozó Marrakesh-i Egyezmény szerinti kötelezettségeivel, és a 3286/94/EK rendelet 2. cikkének (1) bekezdése értelmében megvalósítják a "kereskedelmi akadályt".(2) A kereskedelmi akadályt okozó tényezők kiküszöbölése céljából a Közösség a vitarendezéséről szóló WTO egyetértési megállapodás és más vonatkozó WTO-rendelkezések értelmében eljárást indít Brazília ellen.2. cikkEz a határozat az Európai Közösségek Hivatalos Lapjában való kihirdetésének napján lép hatályba.Kelt Brüsszelben, 1999. március 17-én.a Bizottság részérőlLeon Brittanalelnök[1] HL L 41., 1995.2.23., 3. o.[2] HL L 349., 1994.12.31., 71. o.[3] Brazília által a textiltermékek kereskedelme területén folytatott kereskedelmi gyakorlat tekintetében a 3286/94/EK tanácsi rendelet (HL C 63., 1998.2.27., 2. o.) szerinti kereskedelmi akadályokra vonatkozó vizsgálati eljárás megindításáról szóló értesítés.--------------------------------------------------


title: 2013/696/KKBP: A Politikai és Biztonsági Bizottság EUTM Mali/2/2013 határozata ( 2013. november 12. ) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) tekintetében a hozzájáruló felek bizottságának létrehozásáról

text:
               30.11.2013

               HU

               Az Európai Unió Hivatalos Lapja

               L 320/31

         A POLITIKAI ÉS BIZTONSÁGI BIZOTTSÁG EUTM MALI/2/2013 HATÁROZATA
   (2013. november 12.)
   az Európai Uniónak a mali fegyveres erők kiképzéséhez hozzájáruló katonai missziója (EUTM Mali) tekintetében a hozzájáruló felek bizottságának létrehozásáról
   (2013/696/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló, 2013. január 17-i 2013/34/KKBP tanácsi határozatra (1), és különösen annak 8. cikke (5) bekezdésére,
   mivel:

               (1)

               A 2013/34/KKBP határozat 8. cikke (5) bekezdésének értelmében a Tanács felhatalmazta a Politikai és Biztonsági Bizottságot (PBB), hogy az Európai Uniónak a mali fegyveres erők kiképzéséhez hozzájáruló katonai missziója (EUTM Mali) tekintetében meghozza a hozzájáruló felek bizottságának létrehozására vonatkozó megfelelő határozatokat.

               (2)

               Az Európai Tanács a 2000. december 7., 8. és 9-i nizzai, valamint a 2002. október 24. és 25-i brüsszeli ülésén elfogadott következtetéseiben meghatározta a harmadik államok válságkezelési műveletekben való részvételére és a hozzájáruló felek bizottságának létrehozására vonatkozó szabályokat.

               (3)

               A hozzájáruló felek bizottsága kell, hogy legyen az a fórum, ahol a hozzájáruló harmadik államokkal megvitatják az EUTM Mali irányításával kapcsolatos valamennyi problémát. Az EUTM Mali politikai ellenőrzését és stratégiai irányítását gyakorló PBB-nek figyelembe kell vennie a hozzájáruló felek bizottsága által kifejtett nézeteket.

               (4)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és intézkedéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   A bizottság létrehozása és feladatai
   Az Európai Uniónak a mali fegyveres erők kiképzéséhez hozzájáruló katonai missziója (EUTM Mali) tekintetében létrejön a hozzájáruló felek bizottsága. E bizottság feladatait az Európai Tanács 2000. december 7., 8. és 9-i nizzai és 2002. október 24. és 25-i brüsszeli ülésén elfogadott következtetései határozzák meg.
   2. cikk
   Összetétel
   (1)   A hozzájáruló felek bizottságának tagjai a következők:

               —

               valamennyi tagállam képviselői,

               —

               azon harmadik államok képviselői, amelyek részt vesznek az EUTM Mali katonai misszióban és ahhoz jelentős mértékű hozzájárulást biztosítanak.

         (2)   A Bizottság képviselője szintén jelen lehet a hozzájáruló felek bizottságának ülésein.
   3. cikk
   Tájékoztatás az uniós misszió parancsnokától
   A hozzájáruló felek bizottsága az uniós misszió parancsnokától kap tájékoztatást.
   4. cikk
   Az elnök
   A hozzájáruló felek bizottságának elnöki tisztét az Unió külügyi és biztonságpolitikai főképviselője vagy annak képviselője tölti be szoros együttműködésben az Európai Unió Katonai Bizottságának elnökével vagy annak képviselőjével.
   5. cikk
   Ülések
   (1)   Az elnök rendszeresen összehívja a hozzájáruló felek bizottságát. Ha a körülmények megkívánják, az elnök kezdeményezésére vagy bármely tag kérésére rendkívüli ülés hívható össze.
   (2)   Az elnök az ülést megelőzően megküldi az ülés tervezett napirendjét és az üléshez kapcsolódó dokumentumokat. Az elnök feladata, hogy tájékoztassa a PBB-t a hozzájáruló felek bizottságának megbeszélésein született eredményekről.
   6. cikk
   Titoktartás
   (1)   A 2013. szeptember 23-i 2013/488/EU tanácsi határozattal (2) összhangban, a hozzájáruló felek bizottságának ülései és eljárásai vonatkozásában a Tanács biztonsági szabályait kell alkalmazni. A hozzájáruló felek bizottsága képviselőinek megfelelő biztonsági tanúsítvánnyal kell rendelkezniük.
   (2)   A hozzájáruló felek bizottságának tanácskozásaira szakmai titoktartási kötelezettség vonatkozik, kivéve, ha a hozzájáruló felek bizottsága egyhangúlag másként határoz.
   7. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2013. november 12-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 14., 2013.1.18., 19. o.

      (2)  A Tanács 2013/488/EU határozata ( 2013. szeptember 23. ) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).


title: 2005/204/EK: 199. sz. határozat (2004. október 13.) az 1408/71/EGK és az 574/72/EGK tanácsi rendelet alkalmazásához szükséges formanyomtatványokról (E 300 sorozat) (Az EGT-re, valamint az EU–Svájc megállapodásra vonatkozó szöveg).

text:
               18.3.2005

               HU

               Az Európai Unió Hivatalos Lapja

               L 73/1

         199. sz. HATÁROZAT

   (2004. október 13.)
   az 1408/71/EGK és az 574/72/EGK tanácsi rendelet alkalmazásához szükséges formanyomtatványokról (E 300 sorozat)
   (Az EGT-re, valamint az EU–Svájc megállapodásra vonatkozó szöveg)
   (2005/204/EK)
   A MIGRÁNS MUNKAVÁLLALÓK SZOCIÁLIS BIZTONSÁGÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszereknek a Közösségben mozgó munkavállalókra, önálló vállalkozókra és családtagjaikra történő kiterjesztéséről szóló, 1971. június 14-i 1408/71/EGK tanácsi rendelet (1) 81. cikkének a) pontjára, melynek értelmében az Igazgatási Bizottság feladata az 1408/71/EGK rendeletből és a későbbi rendeletekből fakadó valamennyi igazgatási jellegű kérdés kezelése,
   tekintettel a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1408/71/EGK rendelet végrehajtására vonatkozó szabályok megállapításáról szóló, 1971. március 21-i 574/72/EGK tanácsi rendelet (2) 2. cikkének (1) bekezdésére, melynek értelmében a rendeletekben foglaltak alkalmazásához szükséges okmányok mintáit az Igazgatási Bizottság dolgozza ki,
   tekintettel a 1408/71/EGK és az 574/72/EGK rendeletek alkalmazásához szükséges formanyomtatványok (E301, E302, E303) mintáiról szóló, 1994. február 8-i 154. számú határozatra (3),
   mivel:

               (1)

               Az Európai Unió 2004. május 1-jén lezajlott bővítése miatt az E 301, E 302 és E 303 formanyomtatványokat módosítani kell.

               (2)

               Az 1992. május 2-án megkötött és az 1993. március 17-i Jegyzőkönyv által kiegészített Európai Gazdasági Térségről szóló megállapodás (az EGT-megállapodás) VI. melléklete rendelkezik az 1408/71/EGK és az 574/72/EGK rendeletek alkalmazásáról az Európai Gazdasági Térségben.

               (3)

               Az Európai Közösség és tagállamai, valamint a Svájci Államszövetség megállapodást kötött a személyek szabad áramlásáról (Svájci megállapodás), amely 1992. június 1-jén lépett hatályba. E megállapodás II. melléklete rendelkezik az 1408/71/EGK és az 574/72/EGK rendeletek alkalmazásáról az Európai Közösség és tagállamai, valamint a Svájci Államszövetség közötti kapcsolatok tekintetében.

               (4)

               Gyakorlati okokból az Európai Közösségben, valamint az Európai Gazdasági Közösség és a Svájci Államszövetség közötti kapcsolatokban azonos formanyomtatványokat kell alkalmazni,

         A KÖVETKEZŐKÉPPEN HATÁROZOTT:

               1.

               A 154. sz. határozatban közölt E 301, E 302, illetve E 303 formanyomtatvány-minták helyébe az itt csatoltak lépnek.

               2.

               A tagállamok illetékes hatóságainak az érintett felek (jogos igénylők, intézmények, munkáltatók stb.) rendelkezésére kell bocsátaniuk az itt mellékelt mintáknak megfelelő formanyomtatványokat.

               3.

               Ezen formanyomtatványokat elérhetővé kell tenni a Közösség hivatalos nyelvein, és oly módon kell kialakítani őket, hogy a különböző verziók pontosan fedjék egymást, ami lehetővé teszi, hogy minden címzett (jogos igénylő, intézmény, munkáltató stb.) a maga nyelvén kinyomtatott formanyomtatványt kapja meg.

               4.

               Ez a határozat, amely a 154. sz. határozat helyébe lép, az Európai Unió Hivatalos Lapjában kerül kihirdetésre. A megjelenését követő hónap első napjától érvényes.

            az Igazgatási Bizottság elnöke

         C. J. VAN DEN BERG

      (1)  HL L 149., 1971.7.5., 2. o. A legutóbb a 631/2004/EK európai parlamenti és tanácsi rendelet (HL L 100., 2004.4.6., 1. o.) által módosított rendelet.

      (2)  HL L 74., 1972.3.27., 1. o. A legutóbb a 631/2004/EK európai parlamenti és tanácsi rendelet által módosított rendelet.

      (3)  HL L 244., 1994.9.19., 123. o.


title: 2013/592/EU: Az Európai Parlament határozata ( 2013. április 17. ) az Európai Vasúti Ügynökség 2011-es pénzügyi évre szóló költségvetésének végrehajtására vonatkozó mentesítésről

text:
               16.11.2013

               HU

               Az Európai Unió Hivatalos Lapja

               L 308/277

      AZ EURÓPAI PARLAMENT HATÁROZATA

   (2013. április 17.)
   az Európai Vasúti Ügynökség 2011-es pénzügyi évre szóló költségvetésének végrehajtására vonatkozó mentesítésről
   (2013/592/EU)
   AZ EURÓPAI PARLAMENT,

               —

               tekintettel az Európai Vasúti Ügynökség 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Vasúti Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Vasúti Ügynökség létrehozásáról szóló, 2004. április 29-i 881/2004/EK európai parlamenti és tanácsi rendeletre (4) (ügynökségi rendelet) és különösen annak 39. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0103/2013),

               1.

               mentesítést ad az Európai Vasúti Ügynökség ügyvezető igazgatója számára az ügynökség 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Vasúti Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 145. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 164., 2004.4.30., 1. o.

      (5)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      az Európai Vasúti Ügynökség 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Vasúti Ügynökség 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Vasúti Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7-0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Európai Vasúti Ügynökség létrehozásáról szóló, 2004. április 29-i 881/2004/EK európai parlamenti és tanácsi rendeletre (4) (ügynökségi rendelet) és különösen annak 39. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0103/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Európai Vasúti Ügynökség (a továbbiakban: „az ügynökség”) 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel 2012. május 10-én a Parlament megadta a mentesítést az ügynökség ügyvezető igazgatójának az ügynökség 2010-es pénzügyi évre szóló költségvetésének végrehajtására vonatkozóan, és a mentesítési határozatot kísérő állásfoglalásban (6) a Parlament többek között:

                              —

                              sajnálatát fejezte ki amiatt, hogy a hibás költségvetési előrejelzések miatt bizonyos beruházásokat törölni vagy halasztani kellett; sürgette az ügynökséget, hogy haladéktalanul tájékoztassa a mentesítésért felelős hatóságot a jobb kiadási előrejelzések érdekében végrehajtott intézkedésekről,

                              —

                              emlékeztetett arra, hogy az ügynökség már a 2008-as és 2009-es pénzügyi években is jelentős összegű előirányzatokat vitt át a 2010-es pénzügyi évre; úgy vélte, hogy az évenkéntiség költségvetési elvének e súlyos megsértései a jövőben már nem fogadhatók el, és az évenkéntiség költségvetési elvének újbóli megsértése esetén a következő alkalommal meg kell tagadni a mentesítés megadását; felszólította az ügynökséget, hogy haladéktalanul tegye meg a helyzet kezeléséhez szükséges intézkedéseket,

                              —

                              úgy vélte, hogy az ügynökség nem foglalkozott kellően az előirányzatok egyik évről a másikra történő átvitelének problémájával; emlékeztetett a költségvetés évenkéntisége elvének jelentőségére; felhívta az ügynökséget arra, hogy tájékoztassa a mentesítésért felelős hatóságot a költségvetés éves végrehajtásának javítása érdekében tett lépésekről, valamint, hogy csökkentse a költségvetési előirányzatok átvitelét,

                              —

                              továbbá sürgette az ügynökséget, hogy készítsen többéves tervet, amely a hosszú távú célokat többéves feladatokká és kapcsolódó teljesítménymutatókká ülteti át; hangsúlyozta, hogy ez több információt nyújtana az érdekelt feleknek az ügynökség célkitűzéseivel/tevékenységeivel, stratégiai prioritásaival és forráselosztásával kapcsolatosan,

                              —

                              felhívta az ügynökséget arra, hogy hajtsa végre a Belső Ellenőrzési Szolgálat humánerőforrás-gazdálkodással kapcsolatos 2009-es ellenőrzései nyomán megfogalmazott ajánlásokat;

                  C.

                  mivel az ügynökség 2011-es éves pénzügyi beszámolója (7) szerint az ügynökség költségvetése 2011-ben 25 988 665 EUR volt, amely 2010-ben 24 147 240 EUR-t tett ki, és így ez az előző évhez képest 7,62 %-os növelést jelent;

         Költségvetési és pénzgazdálkodás

                  1.

                  az ügynökség éves tevékenységi jelentése alapján tudomásul veszi, hogy az előirányzatok 95 %-át lekötötték, 81 %-át pedig kifizetésekre használták; megjegyzi többek között, hogy:

                              —

                              az I. cím („Személyzeti kiadások”) tekintetében a lekötött előirányzatok teljes összege 15 930 664 EUR (100 %) volt, amelynek 99 %-át (15 710 948 EUR-t) a kifizetések végrehajtására fordították, míg az előirányzatok 1 %-át (219 716 EUR-t) átvitték 2012-re,

                              —

                              a II. cím („Igazgatási kiadások”) tekintetében a lekötött előirányzatok teljes összege 2 212 548 EUR (majdnem 100 %) volt, amelynek 75 %-át (1 649 635 EUR-t) a kifizetések végrehajtására fordították, míg az előirányzatok 25 %-át (562 913 EUR-t) átvitték 2012-re,

                              —

                              a III. cím („Operatív kiadások”) tekintetében a lekötött előirányzatok teljes összege 6 495 020 EUR (83 %) volt, amelynek 47 %-át (3 659 761 EUR-t) (39 % 2010-ben) a kifizetések végrehajtására fordították, míg az előirányzatok 36 %-át (2 835 259 EUR-t) átvitték 2012-re;

                  2.

                  elismeri, hogy a költségvetési előirányzatokhoz viszonyított kifizetési arány az összes cím esetében javult, de a III. cím esetében az arány továbbra is alacsony: 47 % (2010-ben 39 % volt). elvárja, hogy az ügynökség további intézkedéseket tegyen e hiányosságok kezelése érdekében, mivel a helyzet ellentmond az évenkéntiség költségvetési elvének, és erről haladéktalanul jelentést tegyen a költségvetési hatóságnak;

         Személyzet

                  3.

                  a Számvevőszék jelentése alapján megállapítja, hogy a 2013–2015-ös időszakban az ügynökségnek operatív személyzete felét pótolnia kell; sürgeti az ügynökséget, hogy tájékoztassa a mentesítésért felelős hatóságot e nehéz helyzet megoldása érdekében tett lépéseiről, mivel e hiányosság jelentős zavarokat okozhat az ügynökség operatív tevékenységei terén;

         Két helyszín

                  4.

                  megjegyzi, hogy az ügynökség elismeri, hogy a két helyszín alkalmazása csökkenti a hatékonyságot és többletköltségeket okoz; megjegyzi ezenkívül, hogy az ügynökség minden erőfeszítést megtesz annak érdekében, hogy a minimálisra csökkentse az ügynökség székhelyére vonatkozó döntés hatásait;

                  5.

                  az éves tevékenységi jelentés alapján megállapítja, hogy a valenciennes-i székhely kapacitásának növelésére irányuló projekt előkészítő szakasza lezárult; ezenkívül megjegyzi, hogy a lille-i épület fejlesztését forráshiány miatt elhalasztották;

         Számviteli rendszer

                  6.

                  az éves tevékenységi jelentés alapján megállapítja, hogy az ügynökség frissítette a pénzügyi eljárásokra vonatkozó kézikönyvét az eredményszemléletű számviteli (ABAC) munkafolyamat és az eredményszemléletű számviteli eszközök moduljainak alkalmazása szerint; megjegyzi ezenkívül, hogy az ABAC-eszközök modulját 2011-ben hajtották végre;

                  7.

                  üdvözli, hogy az ügynökség 2010. szeptember 1-jével a bejövő számlák nyilvántartásával foglalkozó központosított rendszert vezetett be; hangsúlyozza, hogy az intézkedésre azért volt szükség, hogy lehetővé váljon valamennyi számla időben történő nyilvántartásba vétele, és elkerülhető legyen a kifizetések feldolgozásának késedelme;

         Átvitt összegek

                  8.

                  a Számvevőszék jelentése alapján tudomásul veszi, hogy a 2012-re átvitt előirányzatok összege 3 617 887 EUR-t tett ki; felszólítja az ügynökséget, hogy tegyen további intézkedéseket e hiányosságok kezelése érdekében, mivel a helyzet ellentmond az évenkéntiség költségvetési elvének;

         Munkaerő-felvételi eljárások

                  9.

                  a számvevőszéki jelentés alapján tudomásul veszi, hogy az átláthatóság és a jelöltek közötti egyenlő bánásmód teljes körű biztosítása érdekében az ügynökség javítani tudta személyzeti felvételi eljárásait; sürgeti az ügynökséget, hogy tájékoztassa a mentesítésért felelős hatóságot az e hiányosság kezelése érdekében tett lépéseiről; úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;

                  10.

                  megjegyzi, hogy az éves tevékenységi jelentés szerint a személyzet felvétele a tervek szerint zajlott, és az év végére a betöltetlen álláshelyek aránya 2,78 % volt; megjegyzi továbbá, hogy a teljes személyzeti létszám 2011 végén 140 ideiglenes alkalmazottból és 14 egyéb személyzetből (szerződéses alkalmazottak és kiküldött nemzeti szakértők) állt;

         Összeférhetetlenség

                  11.

                  kéri az ügynökséget, hogy ellenőrizze és tiltsa meg az olyan esetekben fellépő esetleges összeférhetetlenségeket, amikor az általa felügyelt ágazatból vesz fel szakértőket és alkalmazottakat;

         Belső ellenőrzés

                  12.

                  az ügynökség tájékoztatása alapján tudomásul veszi, hogy a Belső Ellenőrzési Szolgálat „A szakértelem irányítása az interoperabilitás terén” címmel ellenőrzést hajtott végre 2011-ben annak érdekében, hogy megfelelően megbizonyosodjon a belső ellenőrzési rendszer megfelelő és hatékony alkalmazásáról az ügynökségen belül az interoperabilitás terén a szakértelem irányítása szempontjából; megállapítja, hogy az ellenőrzés eredményei alapján a Belső Ellenőrzési Szolgálat hat ajánlást tett, ebből kettőt „nagyon fontosnak”, hármat „fontosnak” egyet pedig „kívánatosnak” értékelt; kéri az ügynökséget, hogy hajtsa végre a Belső Ellenőrzési Szolgálat ajánlásait, és tájékoztassa a mentesítésért felelős hatóságot a megtett lépésekről;

                  13.

                  üdvözli az ügynökség azon kezdeményezését, amelynek alapján 2007 végén belső ellenőrzési kapacitást hozott létre, amely ügyvezető igazgatójának nyújt támogatást és tanácsadást, továbbá kezeli a belső ellenőrzést, a kockázatértékelést és a belső pénzügyi ellenőrzést; megjegyzi ezenkívül, hogy a belső ellenőrzési kapacitás 2011-es tevékenységének célja a menedzsment támogatása volt a 16 belső ellenőrzési standard éves értékelése, az igazgatási keret kockázatainak felülvizsgálata, a 2011-es kockázatértékelési gyakorlat összehangolása és az összeférhetetlenségek ügynökségen belüli kezelésére vonatkozó specifikus politika kialakítása tekintetében;

                  14.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i állásfoglalására (8).

         (1)  HL C 388., 2012.12.15., 145. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 164., 2004.4.30., 1. o.

         (5)  HL L 357., 2002.12.31., 72. o.

         (6)  HL L 286., 2012.10.17., 229. o.

         (7)  Éves pénzügyi beszámoló a 2011. évről, 6. o.

         (8)  Elfogadott szövegek, P7_TA(2013)0134 (lásd e Hivatalos Lap 374. oldalát).


title: 2013/229/EU: A Tanács határozata ( 2013. május 14. ) a daktiloszkópiai adatokra vonatkozó, Romániával való automatizált adatcsere megindításáról

text:
               24.5.2013

               HU

               Az Európai Unió Hivatalos Lapja

               L 138/11

         A TANÁCS HATÁROZATA
   (2013. május 14.)
   a daktiloszkópiai adatokra vonatkozó, Romániával való automatizált adatcsere megindításáról
   (2013/229/EU)
   AZ EURÓPAI UNIÓ TANÁCSA,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 25. cikkére,
   tekintettel a 2008/615/IB határozat végrehajtásáról szóló, 2008. június 23-i 2008/616/IB tanácsi határozatra (2) és különösen annak 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, átmeneti rendelkezéseket tartalmazó jegyzőkönyv alapján az uniós intézmények, szervek, hivatalok és ügynökségek által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, nem érvénytelenítik vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag kell határoznia arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke úgy rendelkezik, hogy a Tanács a 2008/615/IB határozat 25. cikkének (2) bekezdésében említettek szerinti határozatokat egy kérdőíven alapuló értékelő jelentés alapján hozza meg. A 2008/615/IB határozat 2. fejezetének megfelelően végzett automatizált adatcsere tekintetében az értékelő jelentés ezenkívül értékelő látogatáson és kísérleti adatcserén alapul.

               (4)

               A 2008/616/IB határozat melléklete 4. fejezetének 1.1. pontja szerint a megfelelő tanácsi munkacsoportok által összeállított kérdőív valamennyi automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (5)

               Románia kitöltötte az adatvédelemre vonatkozó kérdőívet és a daktiloszkópiai adatok cseréjére vonatkozó kérdőívet.

               (6)

               Románia Ausztria részvételével sikeres kísérleti adatcserét hajtott végre.

               (7)

               Romániában értékelő látogatásra került sor, és erről az osztrák értékelő csoport értékelő jelentést készített, amelyet elküldött az érintett tanácsi munkacsoportnak.

               (8)

               A daktiloszkópiai adatokra vonatkozó kérdőív, értékelő látogatás és kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A daktiloszkópiai adatok automatizált keresése tekintetében Románia maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és e határozat hatálybalépésének napjától jogosult a személyes adatoknak az említett határozat 9. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Brüsszelben, 2013. május 14-én.

            a Tanács részéről

            az elnök

         M. NOONAN

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.


title: A Tanács 2013/186/KKBP határozata ( 2013. április 22. ) a Szíriával szembeni korlátozó intézkedésekről szóló 2012/739/KKBP határozat módosításáról

text:
                  2013.4.23.

                  HU

                  Az Európai Unió Hivatalos Lapja

                  L 111/101

         A TANÁCS 2013/186/KKBP HATÁROZATA
         (2013. április 22.)
         a Szíriával szembeni korlátozó intézkedésekről szóló 2012/739/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         mivel:

                     (1)

                     A Tanács 2012. november 29-én elfogadta a Szíriával szembeni korlátozó intézkedésekről szóló 2012/739/KKBP határozatot (1).

                     (2)

                     A Tanács 2013. február 18-án kijelentette, hogy az ellenzék támogatása és segítése érdekében át kell tekinteni és felül kell vizsgálni a Szíriával szembeni szankciók rendszerét.

                     (3)

                     A Tanács úgy ítéli meg, hogy egyes korlátozó intézkedések tekintetében eltéréseket kell bevezetni a szíriai polgári lakosság segítése – különösen a humanitárius szükségletek kielégítése, a szokásos mindennapi életkörülmények helyreállítása, az alapvető szolgáltatások fenntartása, az újjáépítés, a gazdaság normális működésének visszaállítása vagy más polgári célok – érdekében. A Tanács úgy ítéli meg, hogy az eltérésekkel kapcsolatban konzultációt kell folytatni a Szíriai Forradalmi és Ellenzéki Erők Nemzeti Koalíciójával, amelyet az EU a szíriai nép legitim képviselőjeként ismer el.

                     (4)

                     A Tanács ezzel összefüggésben úgy határozott, hogy módosítja az olajbehozatali tilalomra, a szíriai kőolaj- és földgázipar kulcsfontosságú ágazatainak szánt nagy fontosságú berendezések és technológiák kivitelének tilalmára, valamint a szíriai olajágazatra vonatkozó beruházási tilalomra vonatkozó intézkedéseket.

                     (5)

                     Egyes intézkedések végrehajtásához az Unió további fellépése szükséges.

                     (6)

                     A 2012/739/KKBP határozatot ennek megfelelően módosítani kell,

               ELFOGADTA EZT A HATÁROZATOT:

            1. cikk
            A 2012/739/KKBP tanácsi határozat a következőképpen módosul:

                        1.

                        a határozat a következő cikkekkel egészül ki:

                           „6a. cikk
                           A szíriai polgári lakosság segítése – különösen a humanitárius szükségletek kielégítése, a szokásos mindennapi életkörülmények helyreállítása, az alapvető szolgáltatások fenntartása, az újjáépítés, a gazdaság normális működésének visszaállítása vagy más polgári célok – érdekében, valamint a 6. cikk (1) és (2) bekezdésétől eltérve a tagállamok illetékes hatóságai engedélyezhetik a Szíriából származó nyersolaj és kőolajtermékek vételét, behozatalát és szállítását, illetve a kapcsolódó közvetlen vagy közvetett finanszírozást vagy pénzügyi segítségnyújtást, ideértve a származtatott pénzügyi termékeket, valamint a biztosítást és viszontbiztosítást is, feltéve, hogy teljesülnek a következő feltételek:

                                       a)

                                       az engedélyezést megelőzően konzultációra kerül sor a Szíriai Forradalmi és Ellenzéki Erők Nemzeti Koalíciójával az érintett tagállam által;

                                       b)

                                       az érintett tevékenységek közvetlenül vagy közvetve nem a 25. cikk (1) bekezdésében említett valamely személy vagy szervezet érdekeit szolgálják; és

                                       c)

                                       az érintett tevékenységek az e határozatban meghatározott tilalmak egyikét sem sértik.

                                 Az érintett tagállam az e cikk alapján kiadott valamennyi engedélyről tájékoztatja a többi tagállamot.”

                           „9a. cikk
                           A 8. cikk (1) és (2) bekezdésétől eltérve a tagállamok illetékes hatóságai engedélyezhetik nagy fontosságú berendezések és technológiák értékesét, szolgáltatását és átadását a szíriai kőolaj- és földgáziparnak a 8. cikk (1) bekezdésében említett kulcsfontosságú ágazatai számára, illetve az ezen ágazatokban Szírián kívül működő szíriai, vagy szíriai tulajdonban lévő vállalatok számára, továbbá engedélyezhetik az említettekhez kapcsolódóan technikai segítség, képzés vagy más szolgáltatás nyújtását, illetve finanszírozás vagy pénzügyi segítség nyújtását, feltéve, hogy teljesülnek a következő feltételek:

                                       a)

                                       az engedélyezést megelőzően konzultációra kerül sor a Szíriai Forradalmi és Ellenzéki Erők Nemzeti Koalíciójával az érintett tagállam által;

                                       b)

                                       az érintett tevékenységek közvetlenül vagy közvetve nem a 25. cikk (1) bekezdésében említett valamely személy vagy szervezet érdekeit szolgálják; és

                                       c)

                                       az érintett tevékenységek az e határozatban meghatározott tilalmak egyikét sem sértik.

                                 Az érintett tagállam az e cikk alapján kiadott valamennyi engedélyről tájékoztatja a többi tagállamot.”

                           „14a. cikk
                           A szíriai polgári lakosság segítése – különösen a humanitárius szükségletek kielégítése, a szokásos mindennapi életkörülmények helyreállítása, az alapvető szolgáltatások fenntartása, az újjáépítés, a gazdaság normális működésének visszaállítása vagy más polgári célok – érdekében, valamint a 13. cikk a), c) és e) pontjától eltérve a tagállamok illetékes hatóságai engedélyezhetik a szíriai kőolajiparban feltárással, kitermeléssel vagy finomítással foglalkozó, Szíriában működő vállalatok, illetve az ezen ágazatokban Szírián kívül működő szíriai, vagy szíriai tulajdonban lévő vállalatok számára pénzügyi kölcsön vagy hitel nyújtását, az említett vállalatokban való részesedésszerzést vagy a részesedés növelését, illetve a szíriai kőolajiparban feltárással, kitermeléssel vagy finomítással foglalkozó, Szíriában működő vállalatokkal, vagy az ellenőrzésük alá tartozó leányvállalatokkal vagy kapcsolt vállalatokkal vegyes vállalat létrehozását, feltéve, hogy teljesülnek a következő feltételek:

                                       a)

                                       az engedélyezést megelőzően konzultációra kerül sor a Szíriai Forradalmi és Ellenzéki Erők Nemzeti Koalíciójával az érintett tagállam által;

                                       b)

                                       az érintett tevékenységek közvetlenül vagy közvetve nem a 25. cikk (1) bekezdésében említett valamely személy vagy szervezet érdekeit szolgálják; és

                                       c)

                                       az érintett tevékenységek az e határozatban meghatározott tilalmak egyikét sem sértik.

                                 Az érintett tagállam az e cikk alapján kiadott valamennyi engedélyről tájékoztatja a többi tagállamot.”.

                        2.

                        A 31. cikk helyébe a következő szöveg lép:

                           „31. cikk

                              (1)   Ezt a határozatot 2013. június 1-jéig kell alkalmazni. A határozatot folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, a határozatot meg kell újítani, vagy adott esetben módosítani kell.

                              (2)   A 6a., a 9a. és a 14a. cikkben meghatározott eltéréseket a határozat hatályvesztésének időpontját megelőzően felül kell vizsgálni, és mérlegelni kell, hogy azok mennyiben járulnak hozzá a szíriai polgári lakosság segítéséhez.”.

            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.

            Kelt Luxembourgban, 2013. április 22-én.

                  a Tanács részéről

                  az elnök

               C. ASHTON

            (1)  HL L 330., 2012.11.30., 21. o.


title: 2009/453/EK: A Bizottság határozata ( 2009. június 11. ) az Amerikai Egyesült Államokból származó nátrium behozatalára vonatkozó dömpingellenes eljárás megszüntetéséről

text:
               12.6.2009

               HU

               Az Európai Unió Hivatalos Lapja

               L 149/76

      A BIZOTTSÁG HATÁROZATA

   (2009. június 11.)
   az Amerikai Egyesült Államokból származó nátrium behozatalára vonatkozó dömpingellenes eljárás megszüntetéséről
   (2009/453/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (a továbbiakban: alaprendelet) (1) és különösen annak 9. cikkére,
   a tanácsadó bizottsággal folytatott konzultáció után,
   mivel:
   1.   AZ ELJÁRÁS

   1.1.   Az eljárás megindítása

               (1)

               A Bizottság 2008. július 23-án az Európai Unió Hivatalos Lapjában közzétett értesítéssel (a továbbiakban: értesítés) bejelentette (2) az Amerikai Egyesült Államokból (a továbbiakban: USA) származó, rendesen az ex 2805 11 00 KN-kód alá sorolt ömlesztett nátrium (a továbbiakban: az érintett termék) közösségi behozatalát érintő dömpingellenes eljárás megindítását.

               (2)

               Az eljárás megindítására azt követően került sor, hogy az egyetlen közösségi gyártó, a Métaux Spéciaux (MSSA SAS) (a továbbiakban: panaszos) 2008. június 10-én panaszt nyújtott be.

               (3)

               A Bizottság 2008. július 23-án szubvencióellenes vizsgálatot indított (3) az USA-ból származó, a jelen rendeletben foglalt termékkel megegyező termék behozatala tekintetében. A vizsgálatot a 2009/452/EK bizottsági határozat (4) zárta le.

         1.2.   Érintett felek és ellenőrző látogatások

               (4)

               Az eljárás megindításáról a Bizottság hivatalosan tájékoztatta a panaszost, a számára ismert egyedüli egyesült államokbeli exportőrt/gyártót, az általa ismert érintett importőröket és felhasználókat, valamint az USA képviselőit. Az érdekelt feleknek az eljárás megindításáról szóló értesítésben megállapított határidőn belül lehetőséget biztosítottak arra, hogy álláspontjukat írásban ismertessék, és meghallgatást kérjenek.

               (5)

               A Bizottság kérdőívet küldött valamennyi ismert érintett félnek, amire válaszokat az USA képviselőitől, az egyedüli egyesült államokbeli gyártótól (továbbiakban: az együttműködő exportáló gyártó), a panaszostól és három további közösségi felhasználótól kapott.

               (6)

               A Bizottság felkutatott és ellenőrzött minden olyan információt, amelyet a dömping, az abból eredő kár és a közösségi érdek meghatározása szempontjából szükségesnek tartott, és ellenőrző látogatásokat tett a következő vállalatok telephelyein:

                              A közösségi gyártó:

                                       —

                                       Métaux Spéciaux (MSSA SAS), Saint-Marcel, Franciaország

                              Az egyesült államokbeli exportáló gyártó:

                                       —

                                       E.I. DuPont De Nemours and Company, Wilmington, Delaware

                              A kapcsolt svájci kereskedő:

                                       —

                                       DuPont De Nemours International S. A., Genf

                              Közösségi felhasználók:

                                       —

                                       Rohm and Haas Europe Sàrl, Morges, Svájc

                                       —

                                       Evonik Degussa GmbH, Frankfurt, Németország.

         1.3.   Vizsgálati időszak és figyelembe vett időszak

               (7)

               A dömping és a károkozás vizsgálatakor a 2007. július 1. és 2008. június 30. közötti időszakot (továbbiakban: vizsgálati időszak) vették figyelembe. Az okozott kár felmérése szempontjából lényeges tendenciák vizsgálata a 2005. január 1-jétől a vizsgálati időszak végéig tartó időszakra (továbbiakban: figyelembe vett időszak) terjedt ki.

         2.   A PANASZ VISSZAVONÁSA ÉS AZ ELJÁRÁS MEGSZÜNTETÉSE

               (8)

               A Bizottsághoz intézett, 2009. április 1-jei levelében a panaszos hivatalosan visszavonta panaszát. A panaszos e visszavonást a megváltozott körülményekre tett hivatkozással indokolta.

               (9)

               Az alaprendelet 9. cikkének (1) bekezdésével összhangban a panasz visszavonása esetén az eljárás megszüntethető, kivéve, ha a megszüntetés sértené a Közösség érdekeit.

               (10)

               A Bizottság úgy ítélte meg, hogy a jelenlegi eljárást meg kell szüntetni, mivel a vizsgálat során nem merültek fel arra utaló szempontok, hogy az eljárás megszüntetése sértené a Közösség érdekeit. Az érdekelt feleket a Bizottság ennek megfelelően tájékoztatta és lehetőséget biztosított észrevételeik megtételére. Nem érkezett azonban olyan észrevétel, amely azt jelezte volna, hogy a megszüntetés sértené a Közösség érdekeit.

               (11)

               A Bizottság ezért arra a következtetésre jutott, hogy az USA-ból származó ömlesztett nátrium Közösségbe történő behozatalára vonatkozó dömpingellenes eljárást dömpingellenes intézkedések bevezetése nélkül meg kell szüntetni,

         A KÖVETKEZŐKÉPPEN HATÁROZOTT:
   Egyetlen cikk
   Az Amerikai Egyesült Államokból származó, az ex 2805 11 00 KN-kód alá sorolt ömlesztett nátrium behozatalára vonatkozó dömpingellenes eljárást a Bizottság megszünteti.

      Kelt Brüsszelben, 2009. június 11-én.

            a Bizottság részéről

         Catherine ASHTON

            a Bizottság tagja

      (1)  HL L 56., 1996.3.6., 1. o.

      (2)  HL C 186., 2008.7.23., 32. o.

      (3)  HL C 186., 2008.7.23., 35. o.

      (4)  Lásd e Hivatalos Lap 74 oldalát.


title: Az Európai Parlament (EU) 2016/1570 határozata (2016. április 28.) az Európai Rendőrségi Hivatal (Europol) 2014-es pénzügyi évre szóló költségvetésének végrehajtására vonatkozó mentesítésről

text:
               14.9.2016

               HU

               Az Európai Unió Hivatalos Lapja

               L 246/361

         AZ EURÓPAI PARLAMENT (EU) 2016/1570 HATÁROZATA
   (2016. április 28.)
   az Európai Rendőrségi Hivatal (Europol) 2014-es pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Rendőrségi Hivatal 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Rendőrségi Hivatal 2014-es pénzügyi évre vonatkozó éves beszámolójáról szóló jelentésére, a hivatal válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a hivatalnak a 2014-es pénzügyi évre szóló költségvetése végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0084/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Rendőrségi Hivatal (Europol) létrehozásáról szóló, 2009. április 6-i 2009/371/IB tanácsi határozatra (4), és különösen annak 43. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A8-0122/2016),

               1.

               mentesítést ad az Európai Rendőrségi Hivatal igazgatója számára az Europol 2014-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Rendőrségi Hivatal igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 324. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 121., 2009.5.15., 37. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.